Το Ζήτημα της Εξάρτησης των Εφήβων από το Διαδίκτυο και ο Ρόλος της Συναισθηματικής Νοημοσύνης τους
Creators: name: Κανιάκα, Σοφία Δημητρίου
Publisher: name: Aristotle University of Thessaloniki
Year: 2019
Subjects: Εφηβεία
Διαδικτυακός εθισμός
Συναισθηματική νοημοσύνη
Adolescence
Internet addiction
Emotional intelligence

description: Σκοπός της παρούσας έρευνας είναι αφενός η αξιολόγηση της εξάπλωσης και η μελέτη του εθισμού στο διαδίκτυο σε εφήβους, ηλικίας 13 έως 18 ετών, που θεωρούνται ομάδα υψηλού κινδύνου για παθολογική χρήση και αφετέρου η συσχέτιση της χρήσης του διαδικτύου με τις διαστάσεις της συναισθηματικής νοημοσύνης των εφήβων αυτών. Στην έρευνα συμμετείχαν 165 μαθητές και μαθήτριες ενός Γυμνασίου και δύο Λυκείων του νομού Θεσσαλονίκης, ηλικίας 13-18 χρονών, στους οποίους χορηγήθηκε ένα ερωτηματολόγιο δημογραφικών στοιχείων και πληροφοριών σχετικά με τη χρήση του διαδικτύου, η Κλίμακα για τον «Εθισμό στο Διαδίκτυο»-Internet Addiction Test (Young,1998) και το Trait Emotional Intelligence Questionnaire-Adolescent Short Form (TEIQue-ASF για εφήβους στα ελληνικά και στη σύντομη μορφή του, Petrides et al., 2006), ένα ερωτηματολόγιο αυτοαναφορών για τη μέτρηση της συναισθηματικής νοημοσύνης ως χαρακτηριστικό γνώρισµα της προσωπικότητας των συμμετεχόντων. Σύμφωνα με τα αποτελέσματα της έρευνας προέκυψε ότι το ποσοστό των μαθητών και μαθητριών που είναι εθισμένοι στο διαδίκτυο είναι 2.4% και ότι μια αρκετά μεγάλη ομάδα εφήβων (66.7%) κινδυνεύει να εθιστεί στο διαδίκτυο, αλλά δεν διαπιστώθηκε καμία στατιστικά σημαντική διαφορά ανάμεσα στα δημογραφικά στοιχεία (φύλο και ηλικία) και στον εθισμό στο διαδίκτυο. Ωστόσο, διαφάνηκε ότι η πλειοψηφία των μαθητών και μαθητριών που συμμετείχαν στην έρευνα (51.5%) αφιερώνει περισσότερες από 4 ώρες ημερησίως στο διαδίκτυο, ότι η συντριπτική πλειοψηφία των συμμετεχόντων (100%) έχει προφίλ σε κάποιο από τα κοινωνικά δίκτυα (Facebook, Twitter κ.λ.π.) και ότι η κύρια διαδικτυακή δραστηριότητα των εφήβων της παρούσας έρευνας που είναι εθισμένοι στο διαδίκτυο είναι η επικοινωνία (chat) με φίλους ή άλλα άτομα μέσω των σελίδων κοινωνικής δικτύωσης (1.8%), ενώ το υπόλοιπο 0.6% του δείγματος παίζει διαδικτυακά παιχνίδια. Αναφορικά με τη συσχέτιση των δημογραφικών στοιχείων με τους έξι παράγοντες του Internet Addiction Test, αποδείχτηκε ότι τα κορίτσια κινδυνεύουν περισσότερο από τα αγόρια να αναπτύξουν προβληματική χρήση ή εξάρτηση από το διαδίκτυο, γιατί δεν μπορούν να ελέγξουν την διαδικτυακή απασχόλησή τους, ενώ τα αγόρια σε μεγαλύτερο βαθμό από τα κορίτσια παραμελούν τις σχολικές υποχρεώσεις τους λόγω υπερβολικής ενασχόλησης με το διαδίκτυο. Επίσης, βρέθηκε ότι οι μαθητές και μαθήτριες, ηλικίας 13 και 14 ετών που συμμετείχαν στην παρούσα έρευνα κινδυνεύουν περισσότερο να αναπτύξουν παθολογική σχέση με το διαδίκτυο. Όσον αφορά στα επίπεδα της συναισθηματικής νοημοσύνης των συμμετεχόντων, τα αποτελέσματα της παρούσας έρευνας έδειξαν ότι το υψηλότερο ποσοστό (69.7%) των μαθητών και μαθητριών έχει μέτρια συναισθηματική νοημοσύνη και ότι το φύλο επηρεάζει σημαντικά μόνο τη Συναισθηματικότητα κι όχι τη γενική συναισθηματική νοημοσύνη ή κάποια άλλη συναισθηματική ικανότητα, δηλαδή, τα κορίτσια ανέφεραν ότι έχουν μεγαλύτερη ικανότητα από ό,τι τα αγόρια να αντιλαμβάνονται και να εκφράζουν τα συναισθήματά τους. Ως προς την επίδραση της ηλικίας, ούτε η γενική συναισθηματική νοημοσύνη, αλλά ούτε καμία επιμέρους συναισθηματική ικανότητα δεν βρέθηκε να μεταβάλλεται σημαντικά με το πέρασμα της ηλικίας στα χρόνια της εφηβείας. Σχετικά με τη διερεύνηση του ρόλου της συναισθηματικής νοημοσύνης στην εξάρτηση των εφήβων από το διαδίκτυο, η έρευνα κατέδειξε μία στατιστικά μέτρια αρνητική συσχέτιση μεταξύ της συναισθηματικής νοημοσύνης των υποκειμένων της έρευνας και της τάσης τους για εθισμό στο διαδίκτυο, που σημαίνει ότι οι μαθητές/τριες της Α΄, Β΄ και Γ΄ τάξης του Γυμνασίου και Λυκείου που παρουσιάζουν χαμηλή συναισθηματική νοημοσύνη έχουν υψηλότερη πιθανότητα να εθιστούν στο διαδίκτυο. Συμπερασματικά, η παρούσα έρευνα ανέδειξε την ανάγκη για νέες ερευνητικές προσπάθειες για την εξάρτηση από το διαδίκτυο, επικεντρωμένες στις ιδιαιτερότητες της εφηβικής ηλικίας στη σύγχρονη εποχή της οικονομικής κρίσης, με δεδομένη πια τη συνύπαρξη της σύγχρονης γενιάς εφήβων με το διαδίκτυο μέσω των κινητών, σχεδόν από τη στιγμή της γέννησής τους. Η συγκεκριμένη έρευνα και τα αποτελέσματά της μπορούν να αποτελέσουν σημείο αναφοράς για την ανάπτυξη της ψηφιακής νοημοσύνης των εφήβων και για τη διερεύνηση του ρόλου της συναισθηματικής νοημοσύνης μαθητών/τριών κι εκπαιδευτικών στην αντιμετώπιση των παθογενειών της ζωής στο σχολείο στα χρόνια που έρχονται
description: The aim of this research is to evaluate the spread and study of Internet Addiction among adolescents aged 13 to 18, who are considered a high-risk group for pathological use and additionally, the correlation between Internet Addiction and their emotional levels intelligence. The research was attended by 165 students of a junior high school and two senior high schools in Thessaloniki, aged 13-18 years old, participated in this research and they received a demographic and information questionnaire on the internet use, the Internet Addiction Test (Young, 1998) and Trait Emotional Intelligence Questionnaire-Adolescent Short Form (TEIQue-ASF- Petrides et al., 2006), a self-report questionnaire for the measurement of emotional intelligence as a feature of the personality of the participants. According to the study results, the percentage of students who are addicted to the internet is 2.4% and a large group of adolescents (66.7%) are at risk of becoming addicted to the internet, but there is no statistically significant difference between demographics (gender and age) and addiction to the internet. However, it was revealed that the majority of students who took part in the research (51.5%) spends more than 4 hours a day on the internet, the overwhelming majority of the participants (100%) has profiles on one of the social networks (Facebook, Twitter, etc.) and the main internet activity of adolescents in this study, who are addicted to the internet, is chatting with friends or other people through social networking pages (1.8%), while the rest of 0. 6% of the sample is playing online games. Regarding the correlation of the demographic data with the six Internet Addiction Test factors, it was proved that girls have been more likely to be addicted to the internet than boys, because they cannot control their online activities, while boys to a greater extent than girls neglect their school responsibilities due to excessive Internet activities. Furthermore, it was found that students aged 13 and 14, who participated in this study, are more likely to develop a pathological relationship with the internet. With reference to the level of emotional intelligence of the participants, the results of this study showed that the higher percentage (69.7%) of students has moderate emotional intelligence and that gender only affects Emotionality significantly rather than general emotional intelligence or some other emotional ability, that is, the girls reported having greater ability than the boys to perceive and express their feelings. As far as the effect of age is concerned, neither general emotional intelligence nor any individual emotional capacity was found to change significantly with age during adolescence. Exploring the role of emotional intelligence in adolescent internet addiction, the study has shown a statistically mild negative correlation between the emotional intelligence of the subjects of this study and their tendency to internet addiction, meaning that students of A, B and C classes of high school and senior high school with low emotional intelligence have a higher probability of becoming addicted to the internet. In conclusion, the present study highlighted the need for new research efforts on internet reliance, focusing on the specificities of adolescence in the modern era of economic crisis, and taking into consideration the coexistence of the modern generation of adolescents with the internet through mobiles, almost from the time of their birth. This study and its results can serve as a reference point for the development of digital intelligence at adolescents and for exploring the role of emotional intelligence of students and teachers confronting the pathogens of life at school in years to come
description: Σε συνεργασία με το Πανεπιστήμιο Λευκωσίας Κύπρου